《题法轮寺》
宋代·胡宏

春色初收夏气清，路分松桧入峥嵘。
深盘岣嵝千峰下，远抱潇湘一线明。
大众总迷身在处，三关除却道方平。
山林若是有情在，何异红尘争利名。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。